5.20出發遠征安田 浪漫勇士有風采陪伴
2024年04月18日 15:03
東網電視
更多新聞短片
上次遠征澳洲,「浪漫風采」(後)作為名伴跳馬陪住「浪漫勇士」。(圖片:Getty Images)
雖然冠軍賽馬日月尾先上演,但作為2000米一級賽女皇盃嘅擂台躉,兼且力爭此項賽事3連霸嘅「浪漫勇士」,幕後已經部署跑完女皇盃後嘅另一項大計,就係遠征日本,出戰6月2號於東京競馬場舉行嘅1600米G1安田紀念賽。
如果大家唔善忘,應該記得季初「浪漫勇士」遠征澳洲,就有同主馬「浪漫風采」同行陪伴,後駒亦喺當地跑咗一場。嚟到今次強攻東瀛,據知「浪漫風采」亦可以同「浪漫勇士」一齊去日本,作為陪跳馬,但就唔可以喺當地上陣。另外,「浪漫勇士」、「浪漫風采」初步暫定於5月20號出發出往日本,而前駒將繼續由最佳拍檔麥道朗策騎。